પંદરેક વર્ષ પહેલાની આ વાત છે. મારી ઉમર 8 કે 9 વર્ષની આસપાસ હશે. તાત્કાલિક કઈક કામથી મારા મમ્મીને નજીકના ગામ (આમ તો એ શહેરની અંદર જ હતું પણ અમારા વિસ્તારથી ખાસ્સું દુર હતું એટલે મને ત્યારે તે કોઈ ગામ લાગેલું) જવાનું થયું. ઘરે મારા મમ્મી સિવાય કોઈ બીજું હતું નહીં એટલે મમ્મીએ અમને ત્રણેય ભાઈ-બહેનને સાથે લઈ જવાનું નક્કી કર્યું. હું સૌથી મોટી હતી અને મારાથી નાના બે ભાઈઓ, એક પાંચ વર્ષનો તુષાર અને સૌથી નાનો ભાઈ દોઢ વર્ષનો પારસ હતો. ઘરે કોઈ હતું નહીં અને ત્યાં જવું જરૂરી હતું એટલે અમે રીક્ષામાં જવાનું નક્કી કર્યું.